Diari Oficial de la Generalitat Valenciana


Sumari del DOGV 1794, del 01-06-1992 (1992/824999)

RESOLUCIÓ de 30 d'abril de 1992, del Director General d'Urbanisme i Ordenació Territorial, relativa a la modificació puntual núm. 10 del Pla General d'Ordenació Urbana del municipi del Campello (Alacant).
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1794

Data del DOGV
:   01-06-1992

Secció del DOGV
:   ALTRES DISPOSICIONS

Número del document
:   1992/824999


Data del document
:   30-04-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 d'abril de 1992, del Director General d'Urbanisme i Ordenació Territorial, relativa a la modificació puntual núm. 10 del Pla General d'Ordenació Urbana del municipi del Campello (Alacant).  
Vist l?expedient relatiu a les modificacions del Pla General d'Ordenació Urbana del municipi del Campello (Alacant) i de conformitat amb els següents,  
Antecedents de fet  
Primer  
El 20 de gener de 1992, el Conseller d'Obres Públiques, Urbanisme i Transports, en relació amb l?expedient de referència va emetre la resolució següent: « 1) Aprovar definitivament les modificacions puntuals núm. 8, relativa a l'ajust en sòls clau 15 b, i núm. 11, relativa a modificacions viàries. 2) Supeditar l'aprovació definitiva que es concedeix de la modificació puntual núm. 10, relativa a dimensions mínimes i parcel·les sobrants, i supeditar l?eficàcia d'aquesta aprovació a la inclusió per part de l'ajuntament d'una quarta condició pel que fa a la impossibilitat material d'agregació en parcel·les limítrofes, i al fet de no tenir-ne esgotat l'aprofitament amb actuacions anteriors sobre l?esmentada parcel·la. L'ajuntament ha de donar compte a aquesta conselleria de l'acompliment de la condició imposada, les faculta expressament el director general d'Urbanisme i Ordenació Territorial per a l?examen i la publicació posterior d'aquesta als diaris oficials. 3) Denegar l'aprovació definitiva de la modificació puntual núm. 1, relativa a creació de la clau 47, sòl no urbanitzable al delta del riu Montnegre; de la núm. 3, relativa a la implantació d'indústria aparador en diversos àmbits del só no urbanitzable, i de la núm. 5, relativa a l'augment dels paràmetres edificatoris per a ús hoteler».  
Aquesta resolució va ser publicada al BOP d'Alacant núm. 59, d'11 de març de 1992, i al DOGV núm. 1.736, de 3 de març de 1992.  
Segon  
L'objecte de la modificació puntual núm. 10 consistia en: 1) Permetre en l?àmbit del barri dels Pescadors l?edificació en parcel·les residuals que no compleixen amb la condició de mínims, sempre que hi haja impossibilitat d'augmentar la superfície per agrupament de les limítrofes. 2) Possibilitat de variació dels mínims de dimensió i forma del 15%. 3) Excepcionalitat de mínims per a totes les àrees en alguns casos.  
Tercer  
En compliment de la condició d'eficàcia que estableix la Resolució de 20 de gener de 1992, l'ajuntament del Campello ha tramés a la Conselleria d'Obres Públiques, Urbanisme i Transports, un nou text de la modificació puntual núm. 10 aprovada pel Decret de l'alcaldia d'1l de març de 1992, prenent com a fonament l'acord de ple de 3,0 d'octubre de 1991.  
Fonaments de dret  
Primer  
Examinat el nou text de la modificació puntual núm. 10, es comprova que l'Ajuntament del Campello ha inclòs una quarta condició, relativa a la impossibilitat material d'agregació entre parcel·les limítrofes, i també al fet de no tenir-ne esgotat l'aprofitament en actuacions anteriors sobre aquesta parcel·la.  
Segon  
D'acord amb el que disposa la Resolució de 20 de gener de 1992, del Conseller d'Obres Públiques, Urbanisme i Transports, es faculta expressament el Director General d'Urbanisme i Ordenació Territorial perquè després de verificat el compliment de la condició imposada, publique l?esmentada modificació puntual núm. 10 del Pla General d'Ordenació Urbana del municipi del Campello, als diaris oficials.  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable, resolc:  
Ordenar la publicació immediata al Butlletí Oficial de la Província d'Alacant i al Diari Oficial de la Generalitat Valenciana de l'aprovació definitiva de la modificació puntual núm. 10 del Pla General d'Ordenació Urbana del municipi del Campello.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot això sense perjudici de la interposició de qualsevol altre recurs que s'estime procedent.  
València, 30 d'abril de 1992. - El Director General d'Urbanisme i Ordenació Territorial: Gerardo Roger Fernández.